**Ministru kabineta rīkojuma projekta "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Lai mazinātu ar Covid-19 izplatību radītās grūtības notariātā, 2. Ministru kabineta 2020. gada 12. marta rīkojums Nr. 103 "Par ārkārtējās situācijas izsludināšanu". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 12. martā visā valsts teritorijā ar Ministru kabineta rīkojumu Nr. 103 tika izsludināta ārkārtējā situācija saistībā ar Covid-19 izplatību.  Ņemot vērā ārkārtējās situācijas radītās grūtības notariāta funkcionēšanai, Latvijas Zvērinātu notāru padome (turpmāk – Padome) ir lūgusi piešķirt finansējumu 24 955 *euro* apmērā servera iegādei, lai nodrošinātu *e-apostille* reģistra nepārtrauktu darbību un savienojumu ar valsts un pašvaldību iestādēm.  Saskaņā ar Notariāta likumu Padome ir zvērinātu notāru kolēģijas institūcija, kuras darbība netiek finansēta no valsts budžeta līdzekļiem, bet no pašu zvērinātu notāru iemaksām. Turklāt arī zvērināti notāri ir pašnodarbinātas personas, kuru darbība netiek finansēta no valsts budžeta. Pašreizējā ārkārtējā situācijā ir krasi samazinājies pieprasījums pēc zvērinātu notāru pakalpojumiem, līdz ar ko zvērinātu notāru amata darbību skaits un ienākumi ir būtiski samazinājušies. Attiecīgi arī Padomes budžeta ieņēmumi ir strauji samazinājušies un trūkst finansējums nepieciešamo izdevumu segšanai.  Padome par saviem līdzekļiem ir izveidojusi un uztur valsts informācijas sistēmas - publisko testamentu reģistru un mantojumu reģistru, kā arī tādus reģistrus kā pilnvarojumu reģistrs, atsaukto pilnvarojumu reģistrs, nākotnes pilnvarojumu reģistrs, laulības šķiršanas lietu reģistrs un *e-apostille* reģistrs. Kopš 2019. gada 1. jūlija zvērinātu notāru kompetencē ir nodots legalizēt Latvijā izsniegtu publisku dokumentu ar apliecinājumu (apostille). Attiecīgi šīs funkcijas izpildei ir nepieciešams nodrošināt pilnvērtīgu *e-apostille* reģistra darbību. Ja šī reģistra darbība tiktu apturēta šādas funkcijas turpmāka izpilde var tikt apdraudēta, līdz ar ko personas var palikt bez iespējas legalizēt Latvijā izsniegtus publiskus dokumentus ar apliecinājumu (apostille) un bez iespējas panākt noteiktus pakalpojumus ārvalstī, kuru veikšanai nepieciešams iesniegt legalizētus dokumentus.  *E-apostille* reģistra darbībai ir nepieciešams iegādāties jaunu serveri, jo esošā servera kapacitāte beidzas. Galvenā pašreizējā servera darbības problēma ir diska vietas trūkums. Pašlaik aizpildījums ir 86 % un ar pašreizējo datu pieaugumu (piemēram, e - apostille gadījumā datu pieaugums ir ļoti liels, jo tiek skenēti dokumenti) servera diska vieta aizpildīsies salīdzinoši ātri un Notāru informācijas sistēmas darbība apstāsies. Turklāt būtiska problēma ir arī tā, ka diska vietas trūkuma dēļ nav iespējams izveidot lokālo rezerves kopiju, kā arī nav iespējams atjaunot aktuālo datubāzes versiju. Līdz ar to, jauna servera iegāde ir neatliekama notariāta funkciju izpildes turpināšanai, lai nodrošinātu jau reģistrēto datu drošību un saglabāšanu.  Gadījumā, ja Notāru informācijas sistēmas uzturēšanai nepieciešamais serveris netiks iegādāts, ir apdraudēta arī valsts informācijas sistēmas, ko ietver Notāru informācijas sistēma, turpmāka funkcionēšana un jau reģistrēto datu drošība (aktuālo datu kopiju veidošana un uzturēšana). Minētais rada ne tikai nopietnus riskus civiltiesiskās vides dalībnieku, tajā skaitā privātpersonu, tiesību aizsardzībai, bet arī riskus valsts atbildībai par valsts informācijas sistēmā reģistrēto datu uzturēšanu, saglabāšanu un aizsardzību.  Padome par saviem līdzekļiem ir ne tikai izveidojusi un uzturējusi valsts informācijas sistēmas un reģistrus, bet arī uzturējusi ziņu saņemšanas risinājumus valsts un pašvaldību iestādēm, kuras saņem šo valsts informācijas sistēmu un reģistru ziņas bez maksas. Tādējādi valstī izsludinātās ārkārtējās situācijas laikā Padomei ir nepieciešams atbalsts un ir būtiski šo nepieciešamo valsts atbalstu Padomei un notariātam kopumā sniegt šīs ārkārtējās situācijas radīto seku pārvarēšanai.  Rīkojuma projekts paredz Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Tieslietu ministrijai finansējumu 24 955 *euro* apmērā pārskaitīšanai Latvijas Zvērinātu notāru padomei servera iegādei, lai nodrošinātu *e-apostille* reģistra turpmāku darbību, mazinot ar Covid-19 izplatību radītās grūtības notariātā. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. gads | | Turpmākie trīs gadi (*euro*) | | | | |
| 2021. gads | | 2022. gads | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-  not ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmai-  ņas, salīdzi-  not ar vidēja termiņa budžeta ietvaru 2022. gadam | izmaiņas, salīdzi-  not ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 24 955 | 0 | 0 | 0 | 0 | 0 |
| 2.1. valsts pamatbudžets | 0 | 24 955 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | –24 955 | 0 | 0 | 0 | 0 | 0 |
| 3.1. valsts pamatbudžets | 0 | –24 955 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 24 955 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši Padomes sniegtajai informācijai servera iegāde, lai nodrošinātu *e-apostille* reģistra turpmāku darbību izmaksās 24 955 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Izdevumi tiek segti no valsts budžeta programmas 02.00.00 "Līdzekļi neparedzētiem gadījumiem". | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus.  Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav |

Iesniedzējs:

Ministru prezidenta biedrs,

tieslietu ministrs                                                                                               Jānis Bordāns

*Indriksone 67036752*

[*laura.indriksone@tm.gov.lv*](mailto:laura.indriksone@tm.gov.lv)